3. ลักษณะการประกอบธุรกิจ

ความเป็นมา การเปลี่ยนแปลงและพัฒนาการที่สำคัญ

บริษัท ทุนธนชาต จำกัด (มหาชน) “บริษัทฯ”
ได้รับอนุญาตจากกระทรวงการคลังให้ประกอบธุรกิจประเภทเงินทุนและหลักทรัพย์ตั้งแต่ปี 2517
ในชื่อ บริษัท ลีกวงมิ้ง ทรัสต์ จำกัด ก่อนจะเปลี่ยนมาเป็น บริษัท เงินทุนหลักทรัพย์ ธนชาติ จำกัด
ในปี 2523 โดยมุ่งเน้นธุรกิจเงินทุนและบริการทางการเงินอื่น ๆ
อย่างครบวงจรผ่านทางบริษัทในกลุ่ม ซึ่งต่อมาในปี 2540 ได้แยกธุรกิจหลักทรัพย์ออกจากบริษัทฯ
ไปดำเนินธุรกิจในนาม “บริษัทหลักทรัพย์ ธนชาต จำกัด” ตามนโยบายของทางการ และบริษัทฯ
ได้เปลี่ยนชื่อเป็น “บริษัท เงินทุนธนชาติ จำกัด (มหาชน)”

การดำเนินการตามนโยบายสถาบันการเงิน 1 รูปแบบ (One Presence)

ในปี 2548 บริษัทฯ ได้รับอนุมัติจากกระทรวงการคลังโดยผ่านทางธนาคารแห่งประเทศไทย
(“ธปท.”) ให้ดำเนินการปรับโครงสร้างการประกอบธุรกิจของกลุ่มธนชาต
ตามนโยบายสถาบันการเงิน 1 รูปแบบของกระทรวงการคลัง
โดยได้ทำการโอนธุรกรรมเงินฝากและสินเชื่อไปยังธนาคารธนชาต จำกัด (มหาชน) (“ธนาคาร
ธนชาต”) ซึ่งเป็นบริษัทในกลุ่ม
ส่งผลให้ธนาคารธนชาตเป็นเพียงบริษัทแห่งเดียวในกลุ่มธนชาตที่ดำเนินธุรกิจสถาบันการเงิน
โดยบริษัทฯ ได้คืนใบอนุญาตประกอบธุรกิจเงินทุนให้แก่กระทรวงการคลังในระหว่างปี 2549
ซึ่งส่งผลให้บริษัทฯ
เปลี่ยนสถานะจากบริษัทเงินทุนเป็นบริษัทมหาชนจำกัดที่เป็นบริษัทแม่ของกลุ่มธนชาต (Holding
Company) พร้อมทั้งได้จดทะเบียนเปลี่ยนชื่อเป็นบริษัท ทุนธนชาต จำกัด (มหาชน)

การจัดตั้งกลุ่มธุรกิจทางการเงินธนชาต ตามเกณฑ์การกำกับแบบรวมกลุ่ม (Consolidated
Supervision)

จากที่สถาบันการเงินมีลักษณะการดำเนินธุรกิจที่หลากหลาย
ในรูปแบบเครือข่ายหรือกลุ่มธุรกิจทางการเงินมากขึ้น
เพื่อเพิ่มความยืดหยุ่นและตอบสนองความต้องการของลูกค้า ธปท.
ได้ประกาศหลักเกณฑ์การกำกับแบบรวมกลุ่ม (Consolidated Supervision)
เพื่อเป็นการพัฒนาการกำกับดูแลสถาบันการเงินให้สอดคล้องกับลักษณะการดำเนินธุรกิจของสถาบันการเงิน
ซึ่งบริษัทฯ ได้ยื่นคำขอจัดตั้งกลุ่มธุรกิจทางการเงิน เมื่อวันที่ 21 ธันวาคม 2549 โดย ธปท.
ได้อนุญาตการจัดตั้งกลุ่มธุรกิจทางการเงินตามหลักเกณฑ์การกำกับแบบรวมกลุ่ม มีบริษัทฯ
เป็นบริษัทแม่ของบริษัทในกลุ่มธนชาตที่ประกอบธุรกิจทางการเงินและเป็นผู้ถือหุ้นในบริษัทในกลุ่ม
ซึ่งต่อมาในปี 2550 กลุ่มธนชาตได้ประกาศแผนปรับโครงสร้างการถือหุ้นบริษัทในกลุ่ม
โดยให้ธนาคารธนชาตเป็นผู้ถือหุ้นในบริษัทที่ประกอบธุรกิจทางการเงินในกลุ่มธนชาตแทนบริษัทฯ

ธนาคารแห่งโนวาสโกเทียเข้าร่วมเป็นพันธมิตรทางธุรกิจกับกลุ่มธนชาต

ธนาคารแห่งโนวาสโกเทีย “สโกเทียแบงก์”
ได้เล็งเห็นศักยภาพในการเติบโตและการแข่งขันของธนาคาร ธนชาต
และบริษัทที่ประกอบธุรกิจทางการเงินกับทีมบริหารมืออาชีพของกลุ่มธนชาต
จึงได้จัดทำข้อตกลงกับบริษัทฯ
เพื่อเข้าเป็นผู้ถือหุ้นดำเนินธุรกิจในธนาคารธนชาตภายใต้ความเห็นชอบจาก ธปท. โดยในปี 2550
สโกเทียแบงก์ได้เข้าเป็นผู้ถือหุ้นในธนาคารธนชาตคิดเป็นร้อยละ 24.98
ของจำนวนหุ้นที่จำหน่ายได้แล้วทั้งหมด และต่อมาในปี 2552 ได้ซื้อหุ้นธนาคารธนชาตจากบริษัทฯ
เพิ่มเติม จนเป็นผู้ถือหุ้นในธนาคารธนชาตคิดเป็นร้อยละ 49.00 และบริษัทฯ
ถือหุ้นในธนาคารธนชาต ณ ขณะนั้นคิดเป็นร้อยละ 50.92 ของจำนวนหุ้นที่จำหน่ายได้แล้วทั้งหมด
ซึ่งตลอดเวลาที่ผ่านมา
สโกเทียแบงก์ได้มีส่วนร่วมในการสนับสนุนการดำเนินกิจการและการส่งผู้แทนที่มีประสบการณ์ในด้านต่าง
ๆ มาร่วมเป็นผู้บริหารในธนาคารธนชาต
ซึ่งเสริมสร้างศักยภาพในการดำเนินธุรกิจและการแข่งขันให้กับธนาคารธนชาตเป็น อย่างมาก

การเข้าซื้อหุ้นธนาคารนครหลวงไทย
เพื่อรับโอนกิจการทั้งหมดของธนาคารนครหลวงไทยมายังธนาคารธนชาต

ด้วยกลุ่มธนชาต ได้เล็งเห็นความลงตัวของการรวมกิจการกับธนาคารนครหลวงไทย จำกัด
(มหาชน) (“ธนาคาร
นครหลวงไทย”) ทั้งในด้านทรัพยากรบุคคล ระบบเทคโนโลยีสารสนเทศ
ช่องทางจำหน่ายและการบริการ
และการผสมผสานที่ลงตัวของสินทรัพย์ ในต้นปี 2553
ธนาคารธนชาตจึงได้เข้าประมูลซื้อหุ้นธนาคารนครหลวงไทยจากกองทุนเพื่อการฟื้นฟูและพัฒนาระบบสถาบันการเงิน
(“กองทุนฟื้นฟูฯ”) ในจำนวนที่กองทุนฟื้นฟูฯ ถืออยู่ทั้งหมดคิดเป็นร้อยละ 47.58
และเป็นผู้ชนะการประมูลดังกล่าว โดยธนาคารธนชาตได้รับอนุญาตจาก ธปท.
ในการถือหุ้นธนาคารนครหลวงไทยในหุ้นที่จำหน่ายได้แล้วทั้งหมด (ร้อยละ100)
ซึ่งต่อมาธนาคารธนชาตได้ทำการซื้อหุ้นธนาคารนครหลวงไทยจากกองทุนฟื้นฟูฯ
พร้อมทำการเสนอซื้อหุ้นทั้งหมดของธนาคารนครหลวงไทยจากผู้ถือหุ้นรายอื่น
จนทำให้ธนาคารธนชาตเป็นผู้ถือหุ้นธนาคารนครหลวงไทยคิดเป็นร้อยละ 99.95
ของจำนวนหุ้นที่จำหน่ายได้แล้วทั้งหมด
และตลาดหลักทรัพย์แห่งประเทศไทยได้ประกาศให้หุ้นธนาคารนครหลวงไทยออกจากการเป็นหลักทรัพย์จดทะเบียนในตลาดหลักทรัพย์โดยสมัครใจ
ตั้งแต่วันที่ 13 ธันวาคม 2553

ต่อมาธนาคารธนชาตและธนาคารหลวงไทย ได้ร่วมกันเสนอโครงการโอนกิจการทั้งหมดของธนาคาร
นครหลวงไทยให้แก่ธนาคารธนชาต ซึ่ง ธปท.
ได้ประกาศให้ความเห็นชอบโครงการดังกล่าวในราชกิจจานุเบกษา เมื่อวันที่ 10 มีนาคม 2554
อันเป็นการดำเนินการตามแผนพัฒนาระบบสถาบันการเงินระยะที่ 2 ที่ ธปท. ประกาศ
เพื่อเป็นการเสริมสร้างความมั่นคงและยกระดับความสามารถในการแข่งขันของระบบสถาบันการเงิน
หลังจากนั้นธนาคาร
นครหลวงไทยได้ทำการโอนกิจการทั้งหมดให้แก่ธนาคารธนชาต
พร้อมหยุดการประกอบธุรกิจทั้งหมดตั้งแต่วันที่ 1 ตุลาคม 2554
และทำการเลิกบริษัทเข้าสู่กระบวนการชำระบัญชีตั้งแต่เดือนธันวาคม 2554 ตามเงื่อนไขที่ ธปท.
กำหนด ทั้งนี้ ในช่วงปลายเดือนพฤศจิกายน 2554
ธนาคารธนชาตได้เปิดรับซื้อหุ้นธนาคารนครหลวงไทยจากผู้ถือหุ้นรายย่อยทุกราย
เพื่อเปิดโอกาสให้ผู้ถือหุ้นธนาคารนครหลวงไทยที่ประสงค์จะขายหุ้นสามารถขายหุ้นได้ก่อนที่จะทำการเลิกบริษัท
โดยมีผู้ถือหุ้นจำนวนหนึ่งได้เสนอขายหุ้นธนาคารนครหลวงไทยให้กับธนาคารธนชาต
ทำให้ธนาคารธนชาตเป็นผู้ถือหุ้นธนาคารนครหลวงไทยรวมทั้งสิ้น คิดเป็นร้อยละ 99.98
ของหุ้นที่จำหน่ายได้แล้วทั้งหมด

เหตุการณ์สำคัญในปี 2555

+---------+------------------------------------------------------------+
| ไตรมาส  | -   บริษัท ทริสเรทติ้ง จำกัด ประกาศปรับเพิ่มอันดับเครดิตองค์กรของบริษัทฯ  |
| 1       |     จากเดิม ระดับ A เป็น A+                                   |
|         |                                                            |
|         | -   บริษัท ทริสเรทติ้ง จำกัด ประกาศปรับเพิ่มอันดับเครดิตของธนาคารธนชาต |
|         |     จาก A+ เป็น AA-                                         |
|         |                                                            |
|         | -   สมาคมส่งเสริมสถาบันกรรมการบริษัทไทย (IOD)                   |
|         |     ได้ประกาศผลการสำรวจการกำกับดูแลกิจการที่ดี ประจำปี 2554        |
|         |     ของบริษัทฯ อยู่ในระดับ ดีมาก                                 |
|         |                                                            |
|         | -   ธนาคารธนชาต ได้รับรางวัลชนะเลิศ Thomson Reuters Matching   |
|         |                                                            |
|         | -   ธนาคารธนชาต ได้รับรางวัลชมเชย Recognition on Interbank    |
|         |     Activities จากงานประกาศรางวัล BIBOR Awards ประจำปี 2555  |
|         |                                                            |
|         | -   ธนาคารธนชาต สาขาใบหยกประตูน้ำได้รับรางวัล WU & YOU TOP      |
|         |     TEAMS 2011 จาก Western Union                           |
|         |                                                            |
|         | -   บริษัทหลักทรัพย์ธนชาต จำกัด (มหาชน) ได้รับรางวัลยอดเยี่ยม อันดับ 1  |
|         |     รางวัล Most Improved Brokerage จากโครงการ ASIA Money    |
|         |     Polls ประจำปี 2011                                      |
|         |                                                            |
|         | -   บริษัทหลักทรัพย์ธนชาต จำกัด (มหาชน)                          |
|         |     ได้รับรางวัลประกาศเกียรติคุณจากโครงการ Banker to Broker &    |
|         |     One for all                                            |
|         |                                                            |
|         | -   บริษัทหลักทรัพย์จัดการกองทุนธนชาต จำกัด ได้รับรางวัล              |
|         |     กองทุนตราสารหนี้เพื่อการ                                    |
|         |     เลี้ยงชีพยอดเยี่ยม 2012 (Money & Wealth RMF/FIX Fund        |
|         |     Awards 2012) โดยนิตยสาร Money & Wealth                  |
|         |     ในเครือตลาดหลักทรัพย์แห่งประเทศไทย                          |
+---------+------------------------------------------------------------+
| ไตรมาส  | -   วันที่ 15 มิถุนายน 2555 บริษัทฯ                               |
| 2       |                                                            |
|         |  ได้ดำเนินการลดทุนชำระแล้วโดยวิธีการตัดหุ้นที่ซื้อคืนและยังมิได้จำหน่ายจำนวน |
|         |     55,324,300 หุ้น คิดเป็นจำนวน 553,243,000 บาท               |
|         |     โดยเป็นหุ้นที่บริษัทฯ ซื้อคืนเพื่อบริหารทางการเงินระหว่างวันที่ 15       |
|         |     ธันวาคม 2551 ถึงวันที่ 14 มิถุนายน 2552 ทั้งนี้ ทำให้บริษัทฯ         |
|         |     มีทุนชำระแล้วลดลงจาก 13,331,540,030 บาท เป็น               |
|         |     12,778,297,030 บาท ซึ่งการดำเนินการลดทุนดังกล่าว             |
|         |     ไม่มีผลกระทบกับส่วนของผู้ถือหุ้นรวม                             |
|         |     และอัตราส่วนเงินกองทุนต่อสินทรัพย์เสี่ยงของกลุ่มธนชาต              |
|         |                                                            |
|         | -   ธนาคารธนชาต                                            |
|         |     ได้รับรางวัลที่สุดขององค์กรที่มีข้อตกลงทางธุรกิจโดดเด่นที่สุด ในปี 2554  |
|         |     (Best Deal of the Year 2012) ของนิตยสาร Bloomberg       |
|         |     Business Week Thailand                                 |
|         |                                                            |
|         | -   วันที่ 27 เมษายน 2555 บริษัท ราชธานีลิสซิ่ง จำกัด (มหาชน)        |
|         |     (“ราชธานีลิสซิ่ง”) ได้ออกและเสนอขายหุ้นกู้ไม่ด้อยสิทธิ              |
|         |     ไม่มีหลักประกันและมีผู้แทนผู้ถือหุ้นกู้ โดยได้รับการจัดอันดับเครดิตที่ระดับ   |
|         |     BBB+ จากบริษัท ทริสเรทติ้ง จำกัด สรุปได้ดังนี้                    |
|         |                                                            |
|         |     -   จำนวน 2,000 ล้านบาท อัตราดอกเบี้ยคงที่ร้อยละ 4.9 ต่อปี      |
|         |         ครบกำหนดไถ่ถอนปี 2557                                |
|         |                                                            |
|         |     -   จำนวน 1,500 ล้านบาท อัตราดอกเบี้ยคงที่ร้อยละ 5.2 ต่อปี      |
|         |         ครบกำหนดไถ่ถอนปี 2558                                |
|         |                                                            |
|         |   - จำนวน 2,500 ล้านบาท อัตราดอกเบี้ยคงที่ร้อยละ 5.5 ต่อปี          |
|         |   ครบกำหนดไถ่ถอนปี 2559                                      |
+---------+------------------------------------------------------------+
| ไตรมาส  | -   ธนาคารธนชาต ได้ออกและเสนอขายหุ้นกู้ด้อยสิทธิ จำนวน 8,497       |
| 3       |     ล้านบาท อัตราดอกเบี้ยคงที่ร้อยละ 4.7 ครบกำหนดไถ่ถอนปี 2565      |
|         |     และได้รับการจัดอันดับเครดิตที่ระดับ A+                          |
+---------+------------------------------------------------------------+
| ไตรมาส  | -   วันที่ 19 ตุลาคม 2555 ธนาคารธนชาต ได้ออกและเสนอขายหุ้นกู้ด้อยสิทธิ |
| 4       |     จำนวน 4,019 ล้านบาท อัตราดอกเบี้ยคงที่ร้อยละ 4.7              |
|         |     ครบกำหนดไถ่ถอนปี 2565 โดยได้รับการจัดอันดับเครดิตที่ระดับ A+      |
|         |     จากบริษัท ทริสเรทติ้ง จำกัด หุ้นกู้ดังกล่าวได้รับอนุมัติจาก             |
|         |     ธปท.ให้นับเป็นเงินกองทุนชั้นที่ 2 ได้ในจำนวน 2,276 ล้านบาท        |
|         |                                                            |
|         | -   วันที่ 1 พฤศจิกายน 2555 ราชธานีลิสซิ่ง                         |
|         |     ได้ออกและเสนอขายหุ้นกู้ไม่ด้อยสิทธิ ไม่มีหลักประกันและมีผู้แทนผู้ถือหุ้นกู้   |
|         |     จำนวน 3,000 ล้านบาท อัตราดอกเบี้ยคงที่ร้อยละ 5.0              |
|         |     ต่อปี ครบกำหนดไถ่ถอนปี 2559 โดยได้รับการจัดอันดับเครดิตที่ระดับ     |
|         |     BBB+ จากบริษัท ทริสเรทติ้ง จำกัด                             |
|         |                                                            |
|         | -   วันที่ 5 พฤศจิกายน 2555                                    |
|         |     ธนาคารธนชาตได้ลงนามในสัญญาจะซื้อจะขายหุ้นสามัญของบริษัท ธนชาต   |
|         |     ประกันชีวิต จำกัด (“ธนชาตประกันชีวิต”) ที่ธนาคารธนชาตถืออยู่ทั้งหมด  |
|         |     คิดเป็นร้อยละ 100 ของจำนวนหุ้นที่ออกและจำหน่ายแล้วทั้งหมด         |
|         |     ให้แก่บริษัท พรูเด็นเชียล ประกันชีวิต (ประเทศไทย) จำกัด (มหาชน)   |
|         |     (“ผู้ซื้อ”)                                                |
|         |     โดยผู้ซื้อจะ                                               |
|         | ต้องได้รับอนุญาตจากคณะกรรมการกำกับและส่งเสริมการประกอบธุรกิจประกันภัย |
|         |     (“คปภ.”) จึงจะมีการชำระราคาค่าหุ้นและโอนหุ้น                  |
|         |     โดยในวันที่ธนาคารธนชาตดำเนินการโอนหุ้นให้แก่ผู้ซื้อ                |
|         |     ผู้ซื้อตกลงชำระราคาค่าหุ้นแก่ธนาคารธนชาตจำนวนเงิน 17,500 ล้านบาท |
|         |     หลังจากนั้นจะปรับเพิ่มด้วยมูลค่าทางบัญชีของธนชาตประกันชีวิต ณ        |
|         |     วันก่อนวันชำระราคาค่าหุ้นและโอนหุ้นตามเงื่อนไขที่ตกลงกันในสัญญา      |
|         |     และมีค่าตอบแทนส่วนเพิ่มอีกจำนวน 500 ล้านบาท ที่จะชำระเมื่อครบ 12  |
|         |     เดือน หลังจากวันชำระราคาค่าหุ้นและโอนหุ้นครั้งแรก ทั้งนี้            |
|         |     รายการขายหุ้นดังกล่าวจะรับรู้เมื่อมีการโอนหุ้นและชำระราคา          |
|         |                                                            |
|         | -   วันที่ 21 พฤศจิกายน 2555 บริษัทฯ ได้ออกและเสนอขายหุ้นกู้ไม่ด้อยสิทธิ  |
|         |     ไม่มีหลักประกันและไม่มีผู้แทนผู้ถือหุ้นกู้ จำนวน 3,000 ล้านบาท         |
|         |     อัตราดอกเบี้ยคงที่ร้อยละ 4.6 ต่อปี                             |
|         |     ครบกำหนดไถ่ถอนปี 2565 โดยได้รับการจัดอันดับเครดิตที่ระดับ BBB+    |
|         |     จากบริษัท ทริสเรทติ้ง จำกัด                                  |
|         |                                                            |
|         | -   วันที่ 26 พฤศจิกายน 2555 คณะกรรมการบริษัทฯ                   |
|         |     มีมติอนุมัติโครงการซื้อหุ้นคืนเพื่อบริหารทางการเงิน ในวงเงินไม่เกิน     |
|         |     3,400 ล้านบาท โดยมีหุ้นที่ซื้อคืนจำนวนไม่เกิน 127,781,636 หุ้น      |
|         |     คิดเป็นร้อยละ 10 ของหุ้นที่จำหน่ายได้แล้วทั้งหมดของบริษัทฯ           |
+---------+------------------------------------------------------------+

ภาพรวมในการประกอบธุรกิจ

บริษัท ทุนธนชาต จำกัด (มหาชน) “บริษัทฯ” เป็นบริษัทแม่ของกลุ่มธุรกิจทางการเงินธนชาต
ซึ่งบริษัทในกลุ่มธนชาตจัดแบ่งประเภทการประกอบธุรกิจออกเป็น 2 กลุ่ม 1) ธุรกิจทางการเงิน
ซึ่งประกอบด้วย ธุรกิจธนาคารพาณิชย์ ธุรกิจบริหารสินทรัพย์ ธุรกิจหลักทรัพย์ ธุรกิจประกัน
ธุรกิจให้เช่าซื้อ และธุรกิจลีสซิ่ง 2) ธุรกิจสนับสนุน ซึ่งประกอบด้วย ธุรกิจโบรกเกอร์ ธุรกิจบริการ
และธุรกิจการพัฒนาฝึกอบรม จึงถือได้ว่าเป็นกลุ่มที่ประกอบธุรกิจทางการเงินครบวงจร
โดยแยกธุรกิจและการดำเนินงานอย่างชัดเจน และดำเนินธุรกิจอย่างส่งเสริมซึ่งกันและกัน
ในส่วนของช่องทางการให้บริการทางการเงินของกลุ่มธนชาตจะผ่านเครือข่ายและช่องทางการบริการของธนาคารธนชาต
จำกัด (มหาชน) “ธนาคารธนชาต” เป็นหลัก โดยสามารถกล่าวถึงการประกอบธุรกิจแต่ละบริษัทได้
ดังนี้

บริษัทในกลุ่มธุรกิจทางการเงินธนชาต

ก) บริษัทที่ประกอบธุรกิจทางการเงิน ได้แก่

1. บริษัท ทุนธนชาต จำกัด (มหาชน) ประกอบธุรกิจการลงทุน (Holding Company)
โดยเป็นบริษัทแม่ของกลุ่มธุรกิจทางการเงินธนชาต

2. ธนาคารธนชาต จำกัด (มหาชน)
ประกอบธุรกิจธนาคารพาณิชย์และธุรกิจอื่นที่ธนาคารแห่งประเทศไทย “ธปท.” อนุญาต เช่น
การเป็นนายหน้าประกันภัย การเป็นนายหน้าประกันชีวิต การเป็นนายหน้าซื้อขายหลักทรัพย์
ค้าหลักทรัพย์ และการจัดจำหน่ายหลักทรัพย์ที่เป็นหน่วยลงทุน

3. บริษัทหลักทรัพย์ ธนชาต จำกัด (มหาชน) ประกอบธุรกิจ
ให้บริการเป็นนายหน้าซื้อขายหลักทรัพย์ ให้บริการข้อมูลวิเคราะห์หลักทรัพย์แก่ลูกค้า
ให้บริการเป็นตัวแทนซื้อขายสัญญาซื้อขายล่วงหน้าและตราสารอนุพันธ์
ให้บริการยืมและให้ยืมหลักทรัพย์ (SBL) การเป็นที่ปรึกษาการลงทุน
จัดหาหรือสร้างผลิตภัณฑ์ทางการเงินใหม่ ๆ ทั้งในประเทศและต่างประเทศ
ให้ตอบสนองความต้องการของลูกค้า
การให้บริการเป็นตัวแทนสนับสนุนการขายและให้ข้อมูลกองทุนรวมของบริษัทหลักทรัพย์จัดการกองทุนต่าง
ๆ ที่บริษัทหลักทรัพย์ธนชาตเป็นตัวแทน การให้บริการที่ปรึกษาทางการเงินและเป็นผู้จัดจำหน่าย
และรับประกันการจำหน่ายหลักทรัพย์ทั้งตราสารหนี้และตราสารทุน งานบริการนายทะเบียนหลักทรัพย์

4. บริษัทหลักทรัพย์จัดการกองทุน ธนชาต จำกัด เป็นบริษัทร่วมทุนระหว่างธนาคารธนชาต
(ถือหุ้นในอัตราร้อยละ 75) กับธนาคารออมสิน (ถือหุ้นในอัตราร้อยละ 25)
ประกอบธุรกิจจัดการกองทุนรวม ธุรกิจจัดการกองทุนส่วนบุคคลและกองทุนสำรองเลี้ยงชีพ
และประกอบธุรกิจที่ปรึกษาการลงทุน

5. บริษัท ธนชาตประกันภัย จำกัด (มหาชน) ประกอบธุรกิจให้บริการด้านประกันวินาศภัย ได้แก่
การประกันอัคคีภัย การประกันภัยรถยนต์ การประกันภัยทางทะเลและขนส่ง
และการประกันภัยเบ็ดเตล็ด

6. บริษัท ธนชาตประกันชีวิต จำกัด (มหาชน)
ประกอบธุรกิจให้บริการด้านความคุ้มครองชีวิตและสุขภาพ โดยแบ่งเป็น 2 ประเภทใหญ่ ๆ
ตามลักษณะของลูกค้า ได้แก่ การประกันสามัญรายบุคคล และการประกันกลุ่ม

7. บริษัท ประกันชีวิตนครหลวงไทย จำกัด (มหาชน) ประกอบธุรกิจประกันชีวิต
ให้บริการรับประกันชีวิตรายบุคคล ประกันชีวิตกลุ่ม ซึ่งเป็นหลักประกันในการออมเงิน
ให้ความคุ้มครองในชีวิตและสุขภาพ สำหรับบุคคล ลูกค้าสถาบัน และองค์กรทั่วไป
โดยมีผลิตภัณฑ์และกลุ่มลูกค้าเป้าหมายหลักต่างจากบริษัท ธนชาตประกันชีวิต จำกัด (มหาชน)

8. บริษัท ธนชาตกรุ๊ป ลีสซิ่ง จำกัด ประกอบธุรกิจเช่าซื้อ คงเหลือเฉพาะสัญญาเช่าซื้อเดิมเท่านั้น

9. บริษัท ราชธานี ลิสซิ่ง จำกัด (มหาชน) ประกอบธุรกิจให้เช่าซื้อรถยนต์ใหม่ และรถยนต์มือสอง
เน้นรถยนต์บรรทุก 6 ล้อ และ 10 ล้อ โดยให้ทั้งบุคคลธรรมดาและนิติบุคคลเพื่อใช้ประกอบธุรกิจ
นอกจากนั้นยังให้เช่าซื้อรถแท็กซี่ รถมอเตอร์ไซค์ขนาดใหญ่ (Big Bike)
และรถยนต์แทรกเตอร์สำหรับเกษตรกร

10. บริษัทบริหารสินทรัพย์ เอ็น เอฟ เอส จำกัด ได้รับอนุญาตให้ประกอบธุรกิจบริหารสินทรัพย์
โดยการรับซื้อหรือรับโอนสินทรัพย์ด้อยคุณภาพของสถาบันการเงินในกลุ่มธนชาตและสถาบันการเงินอื่นมาบริหาร

11. บริษัทบริหารสินทรัพย์ แม๊กซ์ จำกัด ได้รับอนุญาตให้ประกอบธุรกิจบริหารสินทรัพย์
โดยการรับซื้อหรือรับโอนสินทรัพย์ด้อยคุณภาพของสถาบันการเงินอื่นมาบริหาร

12. บริษัทบริหารสินทรัพย์ ที เอส จำกัด ได้รับอนุญาตให้ประกอบธุรกิจบริหารสินทรัพย์
เพื่อรับโอนสินทรัพย์ด้อยคุณภาพของธนาคารนครหลวงไทยและธนาคารธนชาตมาบริหาร

13. บริษัท เนชั่นแนล ลีซซิ่ง จำกัด ประกอบธุรกิจให้เช่าทรัพย์สินแบบลีสซิ่ง
โดยไม่ได้ทำธุรกรรมกับ นิติบุคคลภายนอก

ข) บริษัทที่ประกอบธุรกิจสนับสนุน ได้แก่

1. บริษัท ธนชาต แมเนจเม้นท์ แอนด์ เซอร์วิส จำกัด ให้บริการพนักงานในส่วนพนักงานบริการ

2. บริษัท ธนชาต เทรนนิ่ง แอนด์ ดีเวลลอปเมนท์ จำกัด
ให้บริการงานฝึกอบรมแก่บุคลากรของบริษัทในกลุ่ม ธนชาต

3. บริษัท ธนชาต โบรกเกอร์ จำกัด ประกอบธุรกิจในการเป็นนายหน้าประกันวินาศภัย
และนายหน้าประกันชีวิต โดยแนะนำหรือนำเสนอผลิตภัณฑ์ของบริษัทประกันวินาศภัย
และบริษัทประกันชีวิตในกลุ่มธุรกิจทางการเงิน ธนชาต และของบริษัทประกันวินาศภัย
และบริษัทประกันชีวิตอื่น ๆ ให้กับลูกค้าของกลุ่มธุรกิจทางการเงินธนชาตและบุคคลทั่วไป
รวมทั้งประกอบธุรกิจอื่นที่เกี่ยวเนื่องกับธุรกิจประกันชีวิต และธุรกิจประกันวินาศภัย

4. บริษัท สคิบ เซอร์วิส จำกัด ประกอบธุรกิจด้านงานบริการต่าง ๆ ให้แก่บริษัทในกลุ่มธนชาต
อาทิ บริการ ทำความสะอาด รักษาความปลอดภัย รับ-ส่งเอกสาร เป็นต้น

แผนภาพแสดงโครงสร้างการถือหุ้นในกลุ่มธนชาต

ณ วันที่ 31 ธันวาคม 2555

[]

หมายเหตุ 1. ร้อยละการถือหุ้นแสดงนับรวมการถือหุ้นโดยผู้ที่เกี่ยวข้อง

2. Scotia Netherlands Holding B.V. (บริษัทในกลุ่มของธนาคารแห่งโนวาสโกเทีย)
รับโอนหุ้นสามัญธนาคารธนชาตที่ธนาคารแห่งโนวาสโกเทียถือหุ้นอยู่ทั้งหมด เมื่อวันที่ 2 พฤศจิกายน
2554

นโยบายการแบ่งการดำเนินงานของบริษัทในกลุ่มธนชาต

บริษัทฯ เป็นบริษัทแม่ของกลุ่มธุรกิจทางการเงินธนชาต
ที่ถือหุ้นบริษัทในกลุ่มธุรกิจทางการเงินในระดับที่มีอำนาจควบคุมกิจการ (มากกว่าร้อยละ 50
ของทุนจดทะเบียนชำระแล้ว) โดยมีแนวทางบริหารจัดการบริษัทในกลุ่ม ดังนี้

นโยบายการประกอบธุรกิจ

บริษัทฯ
และธนาคารธนชาตจะเป็นผู้กำหนดนโยบายหลักในการดำเนินธุรกิจของกลุ่มธนชาตเป็นประจำทุกปี
และให้บริษัทลูกทุกบริษัทจัดทำแผนงานธุรกิจและงบประมาณระยะ 3 - 5 ปี
เสนอให้บริษัทแม่พิจารณาว่า มีแนวทางดำเนินธุรกิจสอดรับกับนโยบายหลักในการดำเนินธุรกิจหรือไม่
และจะมีการประเมินผล ทบทวน และปรับแผนธุรกิจและงบประมาณเป็นประจำ
เพื่อให้สอดคล้องกับสภาวะการแข่งขันของธุรกิจ

การดูแลการประกอบธุรกิจบริษัทลูก

บริษัทฯ และธนาคารธนชาตจะส่งกรรมการหรือผู้บริหารระดับสูงร่วมเป็นกรรมการในบริษัทลูก
เพื่อร่วมกำหนดนโยบายและทิศทางการดำเนินธุรกิจ
รวมทั้งสามารถกำกับดูแลการประกอบธุรกิจของบริษัทลูกได้อย่างใกล้ชิด
และจัดให้กรรมการผู้จัดการบริษัทลูกรายงานผลการดำเนินงานเป็นประจำทุกเดือนต่อคณะกรรมการบริหาร
คณะกรรมการธนาคารธนชาต และมีการสรุปข้อมูลรายงานแก่คณะกรรมการบริษัทฯ

การรวมศูนย์งานสนับสนุน

เป็นการรวมงานสนับสนุนที่แต่ละบริษัทในกลุ่มธนชาตต้องใช้บริการไว้ ณ บริษัทใดบริษัทหนึ่ง
แล้วให้บริการแก่บริษัทในกลุ่มธนชาตทั้งหมด
เพื่อเป็นการจัดการให้มีการใช้ทรัพยากรให้เกิดประโยชน์สูงสุด
ทั้งในด้านความเชี่ยวชาญของพนักงานผู้ปฏิบัติงาน ระบบเทคโนโลยีสารสนเทศต่าง ๆ
และความประหยัดในเรื่องอัตราพนักงาน ซึ่งในปัจจุบันได้มีการรวมศูนย์งานสนับสนุนในกลุ่มธนชาต
เช่น งานเทคโนโลยีสารสนเทศ งานบุคลากร งานพัฒนาระบบงานและระเบียบคำสั่ง
งานกำกับกฎระเบียบและข้อบังคับ งานปฏิบัติการ งานควบคุมธุรกิจ งานบริการอิเล็กทรอนิกส์
งานธุรการและจัดซื้อทรัพย์สิน งานกฎหมายและประเมินราคา งานติดตามหนี้รายย่อย
และงานตัวแทนเรียกเก็บหนี้

การควบคุมภายใน การตรวจสอบ การกำกับดูแลกิจการบริษัทแม่และบริษัทในกลุ่มธนชาต

กลุ่มธนชาตให้ความสำคัญด้านการควบคุมภายในเป็นอย่างยิ่ง
โดยยึดหลักการให้มีการควบคุมภายในที่เพียงพอ
อย่างเหมาะสม โดยกำหนดขั้นตอนการดำเนินธุรกิจ การบริการ และการปฏิบัติงาน
รวมถึงแบ่งแยกหน้าที่ความรับผิดชอบของแต่ละหน่วยงานเพื่อให้มีการตรวจสอบซึ่งกันและกัน
รวมทั้งมีการสอบทานรายการอย่างเหมาะสม (Check & Balance) และจัดให้มีประกาศ คำสั่ง
ระเบียบการปฏิบัติเป็นลายลักษณ์อักษร ครอบคลุมธุรกิจที่ดำเนินการและการปฏิบัติที่สำคัญ
เปิดเผยให้พนักงานทุกคนสามารถศึกษาทำความเข้าใจได้ตลอดเวลา โดยมีหน่วยงานกลาง
ที่ธนาคารธนชาตเป็นหน่วยงานในการพิจารณาจัดทำและเสนอประกาศ คำสั่ง
ระเบียบการปฏิบัติของทุกบริษัทในกลุ่มธนชาต

ด้านการตรวจสอบภายใน สายงานตรวจสอบภายใน
จะเป็นทีมงานที่ทำการตรวจสอบการปฏิบัติงานของบริษัทในกลุ่มธนชาตทุกบริษัท
ให้มีการปฏิบัติงานถูกต้องตามระเบียบ ระบบงานที่กำหนด
และการตรวจสอบความผิดพลาดบกพร่องในการปฏิบัติงาน
พร้อมเสนอข้อแก้ไขปรับปรุงเพื่อให้มีการควบคุมที่ดียิ่งขึ้น นอกจากนี้
ยังจัดให้มีหน่วยงานกำกับกฎระเบียบและข้อบังคับ (Compliance)
เป็นหน่วยงานติดตามศึกษากฎหมาย ประกาศ คำสั่งที่เกี่ยวกับการประกอบธุรกิจ
และการปฏิบัติงานของธุรกิจที่กลุ่มดำเนินการอยู่เผยแพร่ให้พนักงานทำความเข้าใจ
ตลอดจนกำกับดูแลให้บริษัทในกลุ่มธนชาตมีการประกอบธุรกิจและการปฏิบัติงานโดยถูกต้องเป็นไปตามหลักเกณฑ์ที่ทางการประกาศกำหนด

การกำกับดูแลการควบคุมภายในและการตรวจสอบของแต่ละบริษัทในกลุ่มธนชาต
มีคณะกรรมการตรวจสอบ ทำหน้าที่กำกับดูแล ควบคุม และตรวจสอบ
เพื่อให้ฝ่ายตรวจสอบสามารถปฏิบัติหน้าที่และแสดงความเห็นได้อย่างมีอิสระจากฝ่ายจัดการของแต่ละบริษัท
เพื่อให้แต่ละบริษัทมีระบบการควบคุมภายในและการตรวจสอบอย่างมีประสิทธิผล
รวมถึงสอบทานให้มีรายงานทางการเงินที่ถูกต้อง

ในส่วนของการกำกับดูแลกิจการ
คณะกรรมการบริษัทแม่และบริษัทในกลุ่มให้ความสำคัญกับการกำกับดูแลกิจการ
ทั้งในระดับคณะกรรมการและคณะกรรมการชุดย่อย
โดยจัดโครงสร้างให้มีการถ่วงดุลระหว่างกรรมการอิสระกับกรรมการที่เป็นผู้บริหาร
ตลอดจนกำหนดขอบเขตหน้าที่ให้เป็นไปตามหลักธรรมาภิบาลที่ทางการประกาศกำหนด นอกจากนี้
ยังได้กำหนดนโยบายการกำกับดูแลกิจการและจรรยาบรรณ ประกาศให้กรรมการ ผู้บริหาร
และพนักงานในกลุ่มธนชาตถือปฏิบัติ โดยยึดหลักความซื่อสัตย์ สุจริต โปร่งใส
และไม่ทำการที่เป็นการขัดแย้งทางผลประโยชน์

การบริหารจัดการความเสี่ยง

บริษัทฯ
มีระบบการดูแลให้บริษัทในกลุ่มธนชาตมีการวิเคราะห์และประเมินความเสี่ยงในการดำเนินธุรกิจ
รวมถึงการจัดให้มีการจัดการความเสี่ยงตามความเหมาะสม
และสอดคล้องกับแนวทางการกำกับดูแลของหน่วยงานทางการที่เกี่ยวข้อง นอกจากนี้ บริษัทฯ
มีการวิเคราะห์และประเมินความเสี่ยงที่สำคัญ ๆ
ของบริษัทในกลุ่มธนชาตที่อาจต้องการการสนับสนุนทางการเงินหรือการจัดการจากบริษัทฯ
โดยตรงซึ่งมีการจัดทำรายงานสถานะความเสี่ยงในด้านต่าง ๆ
รายงานต่อคณะกรรมการบริษัทในกลุ่มเป็นประจำทุกเดือน ทั้งนี้
นโยบายการบริหารความเสี่ยงของกลุ่มธุรกิจทางการเงินได้จัดทำตามแนวทางที่ ธปท. กำหนด

โครงสร้างรายได้ของบริษัทฯและบริษัทย่อย

โครงสร้างรายได้ของบริษัทฯและบริษัทย่อยที่มีนัยสำคัญจากงบการเงินรวม สำหรับปีสิ้นสุดวันที่ 31
ธันวาคม 2553 – 2555 มีดังนี้

(หน่วย: ล้านบาท)

  ----------------------------------------------- ---------- -------- ---------- -------- ---------- --------
                                                  2555                2554                2553       

                                                  จำนวนเงิน   ร้อยละ    จำนวนเงิน   ร้อยละ    จำนวนเงิน   ร้อยละ

  รายได้ดอกเบี้ย                                                                                         

  รายการระหว่างธนาคารและตลาดเงิน                    2,348      6.23     1,899      5.44     1,057      3.19

  เงินลงทุนและธุรกรรมเพื่อค้า                           491        1.30     86         0.24     90         0.27

  เงินลงทุนในตราสารหนี้                               4,503      11.95    4,319      12.37    3,666      11.06

  เงินให้สินเชื่อ                                      21,502     57.05    20,942     59.96    14,952     45.11

  การให้เช่าซื้อและสัญญาเช่าการเงิน                      21,155     56.12    17,012     48.71    15,262     46.05

  รวมรายได้ดอกเบี้ย                                  49,999     132.65   44,258     126.72   35,027     105.68

  ค่าใช้จ่ายดอกเบี้ย                                   25,765     68.36    19,943     57.10    11,998     36.20

  รายได้ดอกเบี้ยสุทธิ                                  24,234     64.29    24,315     69.62    23,029     69.48

  รายได้ที่มิใช่ดอกเบี้ย                                                                                     

  รายได้ค่าธรรมเนียมและบริการสุทธิ                      4,230      11.22    3,720      10.65    3,517      10.61

  กำไรสุทธิจากธุรกรรมเพื่อค้าและปริวรรตเงินตราต่างประเทศ   663        1.76     891        2.55     571        1.72

  กำไรสุทธิจากเงินลงทุน                               852        2.26     1,139      3.26     523        1.58

  ส่วนแบ่งกำไรจากเงินลงทุนตามวิธีส่วนได้เสีย               283        0.75     258        0.74     369        1.11

  กำไรจากทรัพย์สินรอการขายและทรัพย์สินอื่น                1,059      2.81     47         0.14     664        2.00

  รายได้จากการรับประกันภัย/ประกันชีวิตสุทธิ                3,874      10.28    2,127      6.09     2,351      7.09

  รายได้เงินปันผล                                    488        1.30     755        2.16     492        1.49

  รายได้จากการดำเนินงานอื่น ๆ                         2,009      5.33     1,673      4.79     1,630      4.92

  รวมรายได้ที่มิใช่ดอกเบี้ย                              13,458     35.71    10,610     30.38    10,117     30.52

  รายได้จากการดำเนินงานสุทธิ                          37,692     100.00   34,925     100.00   33,146     100.00
  ----------------------------------------------- ---------- -------- ---------- -------- ---------- --------

ลักษณะการประกอบธุรกิจของแต่ละกลุ่มธุรกิจ

นโยบายและกลยุทธ์ในการดำเนินธุรกิจของกลุ่มธนชาต

ในปี 2555 กลุ่มธนชาตได้กำหนดทิศทางด้านกลยุทธ์ (Strategic Direction)
เพื่อก้าวสู่การเป็นกลุ่มธุรกิจทางการเงินครบวงจร (Fully Integrated Financial
Services Group) ที่สามารถนำเสนอผลิตภัณฑ์และบริการที่มีคุณภาพ
สามารถตอบสนองความต้องการทางการเงินให้แก่ลูกค้าได้อย่างมีประสิทธิภาพ
เพื่อให้กลุ่มธนชาตสามารถบรรลุทิศทางกลยุทธ์ที่ได้ตั้งไว้
กลุ่มธนชาตจึงได้กำหนดวิสัยทัศน์ที่ตั้งอยู่บนรากฐานของการให้บริการทางการเงินครบวงจร ดังนี้
“การเป็นกลุ่มธุรกิจที่ให้บริการทางการเงินครบวงจร
มุ่งเน้นการสร้างสรรค์ความเป็นเลิศทางด้านการบริการและการพัฒนาผลิตภัณฑ์
เพื่อที่จะสามารถตอบสนองทุกความต้องการทางการเงินของกลุ่มลูกค้าเป้าหมาย
ภายใต้ความร่วมมือและความเป็นอันหนึ่งอันเดียวกันของทุกหน่วยงาน”

โดยวิสัยทัศน์ดังกล่าว ได้ถูกสร้างขึ้นจาก 3 แนวคิดหลัก คือ
การเป็นกลุ่มธุรกิจที่ให้บริการทางการเงินครบวงจร (Universal Banking)
และการยึดลูกค้าเป็นศูนย์กลางในการพัฒนาผลิตภัณฑ์และบริการให้ตรงกับความต้องการของลูกค้าในแต่ละกลุ่ม
(Customer Centric)
ตลอดจนการร่วมมือและร่วมใจกันของทุกหน่วยงานเพื่อส่งมอบบริการที่เป็นเลิศให้กับลูกค้า
(Synergy)

นอกจากนี้ ความพยายามและความสำเร็จภายใต้ 3 แนวคิดหลักนี้
ไม่เพียงแต่ทำให้กลุ่มธนชาตเป็นกลุ่มธุรกิจ
ทางการเงินครบวงจรที่ประสบความสำเร็จในการแข่งขัน
แต่ยังเป็นพลังสำคัญในการที่จะทำให้ธนาคารธนชาตเป็นธนาคารชั้นนำของอุตสาหกรรมธนาคารพาณิชย์ของประเทศได้ในอีก
3 ถึง 5 ปีข้างหน้า

จากเป้าหมายของการเป็นกลุ่มธุรกิจทางการเงินครบวงจร
และเป้าหมายให้ธนาคารธนชาตเป็นธนาคารชั้นนำของอุตสาหกรรมธนาคารพาณิชย์ของประเทศ
และมีขนาดสินทรัพย์ที่เหมาะสมต่อการแข่งขันทางธุรกิจ เพื่อเป็นการสร้างทางเลือกให้แก่ลูกค้า
นอกจากนี้ กลุ่มธนชาตยังได้ใช้ความเชี่ยวชาญของสโกเทียแบงก์ ในการนำระบบงานด้าน
Customer Experience Management และ Sale and Service Model
ซึ่งทำให้กลุ่มธนชาตสามารถส่งมอบประสบการณ์ที่เหนือกว่าด้วยการนำเสนอบริการที่ดีที่สุดเพื่อตอบสนองทุกความต้องการทางการเงินของลูกค้าอย่างครบวงจร
ทั้งนี้
กลุ่มธนชาตยังเพิ่มการให้ความสำคัญกับการกระจายแหล่งที่มาของรายได้ให้มีความสมดุลระหว่างรายได้จากอัตราดอกเบี้ย
(Interest Income) และรายได้จากค่าธรรมเนียม (Fee-based Income)
ซึ่งเป้าหมายของความสำเร็จดังกล่าว ได้ทำการสื่อสารต่อพนักงานทั้งองค์กร ในปี 2556
กลุ่มธนชาตได้กำหนดความมุ่งมั่นทางกลยุทธ์ (Strategic Intents) 6 ประการ ดังนี้

  1. เรามีความมุ่งมั่นที่จะให้บริการทางการเงินที่ครบวงจรด้วยคุณภาพที่ดีเลิศ
  เพื่อตอบสนองความต้องการของลูกค้าในแต่ละกลุ่ม (We intend to provide our
  customers with a superior experience by offering the best service and
  a total financial solution to their unique needs.)

  2. เรามีความมุ่งมั่นที่จะเพิ่มประสิทธิผลและความพึงพอใจของลูกค้า
  โดยเน้นการลงทุนทางด้านบุคลากร
  เพิ่มความรู้ความสามารถและพัฒนาทักษะการเป็นผู้นำ รวมถึงพัฒนาระบบและกระบวนการทำงาน
  (We intend to increase our productivity and customer satisfaction
  through strategic investments in our people, leadership, systems, and
  processes.)

  3.
  เรามีความมุ่งมั่นที่จะดำรงความเป็นที่หนึ่งในตลาดสินเชื่อรถยนต์และขยายธุรกิจในตลาดสินเชื่อรถมือสองและธุรกิจรถแลกเงิน
  (We intend to be the dominant market leader for Hire Purchase Business
  with increasing share in Used and CYC segments.)

  4. เรามุ่งมั่นที่จะขยายฐานลูกค้าเงินฝากเพื่อสร้างสภาพคล่องให้เพียงพอต่อการเจริญเติบโต
  (We intend to grow deposit base in order to maintain and improve
  liquidity to be sufficient for supporting growth.)

  5. เรามุ่งมั่นที่จะขยายและเพิ่มส่วนแบ่งการตลาดธุรกิจสินเชื่อในกลุ่มลูกค้าเป้าหมาย (We
  intend to grow our loan market share in targeted segments.)

  6.
  เรามีความมุ่งมั่นที่จะเพิ่มปริมาณและสัดส่วนรายได้ทางด้านค่าธรรมเนียมให้อยู่ในระดับเดียวกับค่าเฉลี่ยของอุตสาหกรรมธนาคารพาณิชย์
  (We intend to increase the fee-based income proportion to be on par
  with industry average.)

ความมุ่งมั่นทางกลยุทธ์ (Strategic Intents) ได้สื่อสารสู่พนักงานทุกระดับเพื่อให้พนักงานทุกคน
ทุกหน่วยธุรกิจ
มีความมุ่งมั่นเดียวกันและสอดคล้องกับวิสัยทัศน์และเป้าหมายทางกลยุทธ์ของกลุ่มธนชาตที่ได้วางไว้
ทั้งนี้ เพื่อให้เกิด
ความสอดคล้องทางกลยุทธ์และช่วยให้กลยุทธ์องค์กรสามารถดำเนินไปได้อย่างเป็นระบบ
รวมถึงสามารถวัดผลได้อย่างมีประสิทธิภาพ กลุ่มธนชาตจึงได้กำหนดแผนปฏิบัติการ CEO’s
Six-point Agenda
ซึ่งเป็นเครื่องมือในการช่วยให้เป้าหมายที่วางไว้ประสบความสำเร็จอย่างมีคุณภาพและเป็นระบบ